Unni Ødegård

Unni Ødegård (født 25. september 1974) er en norsk tidligere langrennsløper som representerte Molde og Omegn IF.

Ødegård debuterte i verdenscupen i langrenn 11. februar 1995. Hun deltok totalt i ti verdenscuprenn, og hennes beste individuelle plassering var en 15.-plass. Under Norgesmesterskapet på ski 2003 tok hun gull på 30 km fri teknikk. Hun gikk på Moldes lag som tok sølv på stafetten i NM 2003 og bronse i NM 2004.

Hun vant motbakkeløpet Skåla 1848 meter rett opp i 2004. Søndagen etterpå, 15. august 2004, ble hun påkjørt av en bil da hun trente på rulleski.

Referanser

Eksterne lenker 
 

Norske langrennsløpere
Norgesmestere i langrenn
Fødsler i 1974